**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2017/25, 26.07.2017թ.

**Բողոք բերող անձ՝** «ԷԼԼԻՊՍ ՋԻԷՅ» ՍՊԸ

**Պատվիրատու՝** ՀՀ ՈՍՏԻԿԱՆՈՒԹՅԱՆ «ԼՈՒՍԱՆՇԱՆ» ՊՈԱԿ

**Գնման ընթացակարգի ծածկագիրը և առարկան՝** «ԼՈՒՍ-ԳՀԱՊՁԲ-17/3» /Երթևեկության լուսային ազդանշանների ձեռքբերում/

**Բողոքի պահանջը`**

1. Կասեցնել գնահատող հանձնաժողովի կայացված որոշման /որոշումների/ իրականացումը և արգելել այլ անձի հետ պայմանագրի կնքումը՝ մինչև բողոքի քննությամբ կայացվելիք որոշման ընդունումը:

2. Դադարեցնել գնահատող հանձնաժողովի կողմից կայացված՝ «Երպետ» ՍՊԸ-ի և «Ատլանտ» ՍՊԸ-ի հետ պայմանագիր կնքելու մասին որոշումը:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: